หุ้นสหรัฐฯปิดบวกแรง
ตลาดหุ้นสหรัฐขยับปิดในแดนบวก หลังมั่นใจธนาคารยักษ์รับมือวิกฤตหนี้ยุโรปได้
7 ต.ค. 2554

ตลาดหุ้นสหรัฐขยับปิดในแดนบวก หลังมั่นใจธนาคารยักษ์รับมือวิกฤตหนี้ยุโรปได้ 
ตลาดหุ้นสหรัฐฯวานนี้(6 ต.ค.) ขยับขึ้นอย่างแข็งแกร่ง เหตุได้แรงหนุนจากข้อมูลค้าปลีกและความเชื่อมั่นว่าธนาคารยักษ์ใหญ่ของอเมริกาจะไม่โดนผลกระทบจากวิกฤตหนี้ที่อาจลุกลามจากยูโรโซน       ดัชนีหุ้นดาวโจนส์ เพิ่มขึ้น 183.38 จุด (1.68 เปอร์เซ็นต์) ปิดที่ 11,123.33 จุด แนสแดค เพิ่มขึ้น 46.31 จุด (1.88 เปอร์เซ็นต์) ปิดที่ 2,506.82 จุด เอสแอนด์พี เพิ่มขึ้น 20.94 จุด (1.83 เปอร์เซ็นต์) ปิดที่ 1,164.97 จุด ด้านราคาน้ำมันพุ่งแรงสองวันติดหลังธนาคารกลางยุโรปแถลงมาตรการช่วยเหล่าธนาคารที่ขาดสภาพคล่อง คลี่คลายความกังวลต่อวิกฤตหนี้ยูโรโซน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 2.91 ดอลลาร์ ปิดที่ 82.59 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3 ดอลลาร์ ปิดที่ 105.73 ดอลลาร์ต่อบาร์เรล